**9.2. Direcția Relația cu ONG, Sindicate și Patronate**

Direcția Relația cu ONG, Sindicate și Patronate, are ca obiect de activitate dezvoltarea parteneriatului strategic între autoritatea publică și ONG-uri, sindicate și patronate în vederea identificării și susținerii inițiativelor publice și private menite să contribuie la soluționarea problemelor comunității; creșterea suportului public pentru programele desfășurate, atrage resurse suplimentare în raport cu cele de care dispune administrația și sprijină îmbunătățirea serviciilor pe care le furnizează comunității.

Direcția Relația cu ONG, Sindicate și Patronate asigură rolul consultativ în realizarea dialogului social la nivelul Municipiului București, între conducere și sindicate, având rol de mediator, pentru crearea unui climat de stabilitate și pace socială.

Pentru administrația publică locală, relația de parteneriat cu societatea civilă a fost prioritară și în anul 2018.

Stimularea parteneriatelor dintre organizațiile neguvernamentale și administrația publică locală reprezintă un pas important în consolidarea democrației locale, fiind o condiție absolut necesară pentru dezvoltarea comunității.

Colaborarea administrație – ONG-uri s-a concretizat prin implementarea proiectelor și programelor pe termen scurt, mediu și lung, organizațiile neguvernamentale beneficiind fie de finanțare de la bugetul local, fie de sprijin instituțional.

Părțile implicate au acționat simultan, după un program bine elaborat pentru îndeplinirea obiectivelor stabilite în comun și pentru creșterea calității serviciilor oferite cetățenilor Municipiului București.

Astfel, în anul 2018, la Direcția Relația cu ONG, Sindicate și Patronate, au fost înregistrate 116 petiții, din partea ONG-urilor, toate acestea fiind soluționate în termen legal.

În conformitate cu Programul de Guvernare locală și prevederile Legii nr. 350/2005, privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare, Primăria Municipiului București, prin Direcția Relația cu ONG, Sindicate și Patronate, a elaborat metodologia privind regimul finanțărilor nerambursabile de la bugetul local al Municipiului București în domeniile cultură, protecția mediului înconjurător, activități de tineret.

Direcția Relația cu ONG, Sindicate și Patronate a inițiat, de asemenea, în anul 2018, activități desfășurate în vederea actualizării permanente a Bazei de Date a Municipalității cu organizațiile nonguvernamentale cu care sunt încheiate parteneriate, protocoale sau alte forme de colaborare.

Au fost colectate și centralizate date referitoare la proiectele desfășurate în colaborare cu ONG-uri, de la direcțiile din cadrul Aparatului de specialitate al Primarului General și de la Organismele prestatoare de servicii publice și de interes local.

Datele colectate și centralizate se referă la informații punctuale (an înființare/înregistrare, domeniu principal de activitate, date de contact) ale acestor organizații.

Prin urmare, în anul 2018, DROSP a înregistrat în Baza de Date 115 organizații grupate pe următoarele domenii de interes: participare civică, inițiativă civică (cartier), consultanță, apărarea drepturilor și promovarea intereselor cetățenești, urbanism-patrimoniu arhitectural, infrastructură-transport public alternativ, protecția mediului, protecția animalelor, turism-agrement-promovare, minorități-relații interculturale-tradiții, copii-tineret-educație-sport, filantropie-voluntariat, drepturile femeilor și egalitatea de gen, servicii medicale-servicii sociale, cultură.

Tot în anul 2018 DROSP a demarat activități privind realizarea unui dialog cu societatea civilă pe probleme de interes pentru dezvoltarea comunității, a identificării priorităților comune pentru sectorul public și cel neguvernamental și a identificării oportunităților comune de finanțare precum și a unor domenii pentru realizarea de noi parteneriate.

Au fost organizate zece întâlniri de lucru, mese rotunde, ședințe de informare și consultare cu societatea civilă (ONG-uri și alți parteneri sociali), în colaborare cu direcțiile de specialitate din cadrul instituției, alte instituții publice centrale și locale, pe domenii diverse de interes public în scopul identificării și soluționării problemelor cu care se confruntă societatea civilă, respectiv;

1. Întâlnire de lucru în data de 11.07.2018 organizată de PMB la solicitarea ASOCIAȚIEI FLORARILOR ȘI MESERIILOR TRADIȚIONALE, având ca temă modalitatea de acordare a unor avize, modul de ocupare al domeniului public, desființarea unor locații, schimbarea mobilierului urban pe raza unor sectoare;
2. Întâlnire de lucru în data de 12.09.2018 la solicitarea ASOCIATIEI CLUBUL ARTELOR HUMLEXI - *O punte între generații*!.
3. Întâlnire de lucru din data de 13.09.2018 la solicitarea ASOCIAȚIEI PENTRU SPRIJINUL COPIILOR CU CERINȚE SPECIALE DR. KATZ, având ca temă înființarea unui serviciu de mobilitate și a primei școli de șoferi pentru nedeplasabili.
4. Întâlnire de lucru din 25.09.2018 organizată de PMB, prin Direcția Relații cu ONG, Sindicate și Patronate la solicitarea ASOCIAȚIEI ,,FRONTUL COMUN PENTRU DREPTUL LA LOCUIRE" privind proiectul de subînchiriere a apartamentelor de pe piața liberă.
5. Întâlnire de lucru din data de 16.10.2018 organizată de PMB , prin Direcția Relații cu ONG, Sindicate și Patronate la solicitarea ASOCIAȚIEI „CENTRUL EDUCATIONAL SF. FAUSTINA”, privind darea în folosință gratuită a terenului unde funcționează centrul.
6. Întâlnire de lucru din data de 25.09.2018 organizată de PMB, la solicitarea ASOCIATIEI PRELUNGIREA GHENCEA având ca temă de dezbatere Proiectul de Hotărâre privind aprobarea indicatorilor tehnico-economici aferenți obiectivului de investiții ”Penetrarea Prelungirea Ghencea -Domnești si supralărgirea B-dul Ghencea între strada Brașov -Terminal tramvai 41”.
7. Întâlnire de lucru din data de 31.12.2018 organizată de PMB, la solicitarea ENGIE România privind înființarea unei filiale a fundației franceze FACE cu scopul de a asista persoane fără ocupație, copii aflați în imposibilitatea de a-și continua studiile.
8. Participarea la întâlnirea de lucru din data de 13.12.2018 organizată la sediul ASOCIAȚIEI CARITAS, cu privire la implementarea proiectului european “RECUNOAȘTE ȘI FĂ O SCHIMBARE” tineri împotriva discriminării pe criterii de gen și migrațiune.
9. Întâlnire de lucru din data de 11.12.2018 organizată de PMB, la solicitarea ASOCIAȚIEI „INSTITUTUL EMINESCU” privind realizarea unui Protocol de Colaborare având ca scop sprijinirea valorilor românești și promovarea unei clase noi de eminescologi, care să ducă mai departe moștenirea acestui titan al poeziei care a fost Mihai Eminescu.
10. Dezbaterea publică privind metodologia finanțărilor nerambursabile de la bugetul local al Municipiului București în domeniile cultura, protecția mediului înconjurător, activități de tineret .

Implicarea, alături de societatea civilă, în realizarea programelor de dezvoltare a Municipiului București, prin participare la forumuri, dezbateri și conferințe, a fost un punct important pe agenda de lucru a Direcției Relația cu ONG, Sindicate și Patronate,

**Astfel putem enumera:**

**I.** **Denumire: Global Code For All – The Heroes of Tech**

**Summit - 08-11 octombrie 2018, Crystal Palace Ballroom, București**

**II. Inițiator: Secretariatul General al Guvernului**

**Conferința finală - 21 noiembrie 2018, Hotel Marshal Garden, București**

**III.** **Inițiator: JCI Partnership Global Summit Junior Chamber International Romania**

**Eveniment - 04 octombrie 2018, Hotel Parliament, București**

**IV**. **Inițiator: JCI Partnership Global Summit Junior,structură cu peste 100 de organizații naționale afiliate**

**Eveniment - 04 octombrie 2018, Hotel Parliament, București**

**V.** **Participare la conferința Global Code for All 2018**

**VI.** **Participarea la audiențele organizate la Centrul de Informare și documentare pentru Relația cu Cetățenii**, pe teme de discuție specifice ROF-ului direcției.

**VII**. **Participare la workshopul ”Nediscriminarea și egalitatea de șanse- valori fundamentale promovate de Carta Diversității”**

**VIII.** **Participarea din partea direcției la activitățile desfășurate în cadrul proiectului ”ONG-uri, actori relevanți în societatea civilă”;**

**IX.** **Participare la conferința ACTIV cu Asociația ”Ateliere fără Frontiere**

**X.** **Participarea la dezbaterile desfășurate cu ocazia Zilei Mondiale a Pământului**

**XI.** **Participarea 31.10.2018 la evenimentul organizat de Asociația Flower Power**

**XII**. **Participare la dezbaterea ”Locuirea în Romania – între realitate și proiect”**

**XIII.** **Întâlnire de lucru cu tema: Lucrările pentru rezolvarea conflictului de trafic în zona Prelungirea Ghencea**

De asemenea, DROSP, a elaborat procedura standard se raportare și a efectuat demersurile punctuale pentru a obține informațiile necesare de la direcțiile din cadrul aparatului de specialitate al Primarului General și organismele prestatoare de servicii publice și de interes local, în vederea întocmirii raportului anual privind relația administrație –ONG.

Prin urmare, în anul 2018, Municipalitatea a desfășurat în parteneriat cu ONG-urile, **193 de programe/proiecte**, după cum urmează:

* 128 în domeniul Cultură
* 41 în domeniul Activități de Tineret
* 20 în domeniul Sănătate și Asistență Socială
* 4 în domeniul Sport

În ceea ce privește relația cu organizațiile sindicale, DROSP a efectuat demersurile necesare și a solicitat instituțiilor subordonate CGMB, informații privind sindicatele legal constituite ce își desfășoară activitatea în cadrul acestora.

Prin urmare a fost constituită baza de date/ registrul de evidență privind organizațiile sindicale la nivelul aparatului de specialitate al Primarului General și al organismelor prestatoare de servicii, în urma raportărilor primite până în acest moment fiind identificate 21 organizații sindicale legal constituite.